CELEX: 52018PC0164
Language: sl
Date: 2018-04-05
Title: Predlog SKLEP SVETA o stališču, ki se v imenu Evropske unije zastopa v Skupnem odboru, ustanovljenem s Sporazumom o skupnem evropskem zračnem prostoru (ECAA), glede njegovega notranjega poslovnika

EVROPSKA KOMISIJA
            Bruselj, 5.4.2018
            COM(2018) 164 final
            2018/0077(NLE)
            Predlog
            SKLEP SVETA
            o stališču, ki se v imenu Evropske unije zastopa v Skupnem odboru, ustanovljenem s Sporazumom o skupnem evropskem zračnem prostoru (ECAA), glede njegovega notranjega poslovnika
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki se v imenu Unije zastopa v Skupnem odboru, ustanovljenem s sporazumom o vzpostavitvi skupnega evropskega zračnega prostora, glede predvidenega sprejetja njegovega poslovnika.
            
            
               2.Ozadje predloga
            
            
               2.1.Večstranski sporazum o vzpostavitvi skupnega evropskega zračnega prostora (ECAA)
            
            
               Namen Večstranskega sporazuma med Evropsko skupnostjo in njenimi državami članicami, Republiko Albanijo, Bosno in Hercegovino, Republiko Črno goro, Republiko Islandijo, nekdanjo jugoslovansko republiko Makedonijo, Kraljevino Norveško, Republiko Srbijo in Začasno upravo misije Združenih narodov na Kosovu
                  1
                o vzpostavitvi skupnega evropskega zračnega prostora (v nadaljnjem besedilu: sporazum ECAA) je oblikovati skupni evropski zračni prostor, ki temelji na prostem dostopu do trga, svobodi ustanavljanja, enakih konkurenčnih pogojih in skupnih pravilih, tudi na področju varnosti, varovanja, upravljanja zračnega prometa, socialnih vprašanj in okolja. Sporazum ECAA je začel veljati 1. decembra 2017.
            
            
               Evropska unija je pogodbenica sporazuma ECAA
                  2
               . 
            
            
               2.2.Skupni odbor
            
            
               Skupni odbor iz člena 18 sporazuma ECAA je odgovoren za upravljanje sporazuma in zagotavlja njegovo pravilno izvajanje s priporočili in odločitvami v primerih, ki so določeni v sporazumu. Skupni odbor odloča soglasno. Vendar se lahko pri nekaterih posebnih vprašanjih odloči za postopek glasovanja z večino. Skupnemu odboru predseduje Evropska komisija v sodelovanju z državami članicami.
            
            
               2.3.Predvideni akti Skupnega odbora
            
            
               Skupni odbor na prvem sestanku sprejme notranji poslovnik. 
            
            
               Predvideni akt se sprejme v skladu s členom 18(5) sporazuma ECAA, ki določa, da Skupni odbor „sprejme svoj poslovnik“. 
            
            
               3.Stališče, ki se ZASTOPA v imenu Unije
            
            
               Svet je pozvan, naj oblikuje stališče, ki se v imenu Unije zastopa glede notranjega poslovnika, da bi se Skupnemu odboru omogočilo pravilno delovanje v skladu s členom 18(5) sporazuma ECAA.
            
            
               Unija mora kot pogodbenica sporazuma v Skupnem odboru naproti partnerjem ECAA zastopati stališče v smislu pravilnega izvajanja sporazuma in izpolnjevanja svojih obveznosti.
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) Pogodbe o delovanju Evropske unije (v nadaljnjem besedilu: PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
         
         
            
               4.1.2.Uporaba v obravnavanem primeru
            
            
               Skupni odbor je organ, ustanovljen s sporazumom, in sicer sporazumom ECAA.
            
            
               Akt, k sprejetju katerega se Skupni odbor poziva, je akt s pravnim učinkom. Predvideni akt bo v skladu s členom 19 sporazuma ECAA zavezujoč v mednarodnem pravu. 
            
            
               Predvideni akt ne dopolnjuje ali spreminja institucionalnega okvira sporazuma ECAA.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na letalski promet.
            
            
               Materialna pravna podlaga za predlagani sklep je torej člen 100(2) PDEU.
            
            
               4.3.Sklepna ugotovitev
            
            
               Pravna podlaga predlaganega sklepa bi moral biti člen 100(2) PDEU v povezavi s členom 218(9) PDEU.
            
            
               5.Objava predvidenega akta
            
            
               V skladu s členom 19 sporazuma ECAA se odločitve Skupnega odbora po sprejetju objavijo v Uradnem listu Evropske unije.
            
            
               
            
            
               2018/0077 (NLE)
            
            
               Predlog
            
            
               SKLEP SVETA
            
         
         
            
               o stališču, ki se v imenu Evropske unije zastopa v Skupnem odboru, ustanovljenem s Sporazumom o skupnem evropskem zračnem prostoru (ECAA), glede njegovega notranjega poslovnika
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe,
            
            
               ob upoštevanju predloga Komisije,
            
            
               ob upoštevanju naslednjega:
            
            
               (1)Večstranski sporazum o vzpostavitvi skupnega evropskega zračnega prostora (v nadaljnjem besedilu: sporazum ECAA) je Unija sklenila s Sklepom Sveta 2018/145
                  3
                in je začel veljati 1. decembra 2017. 
            
            
               (2)V skladu s členom 18(5) sporazuma ECAA Skupni odbor sprejme svoj poslovnik.
            
            
               (3)Skupni odbor mora na prvem sestanku, ki naj bi potekal 3. maja 2018, sprejeti notranji poslovnik, da bi se Skupnemu odboru omogočilo pravilno delovanje v skladu s členom 18(5) sporazuma ECAA.
            
            
               (4)Primerno je, da se določi stališče, ki se v imenu Unije zastopa v Skupnem odboru, saj bo akt, ki ga sprejme Skupni odbor, pravno zavezujoč.
            
            
               (5)V skladu s členom 19(2) sporazuma ECAA se odločitve Skupnega odbora objavijo v Uradnem listu Evropske unije –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa na prvem sestanku Skupnega odbora, je naslednje:
            
            
               – sprejeti notranji poslovnik Skupnega odbora, ki je priložen temu sklepu. 
            
            
               Predstavniki Unije v Skupnem odboru se lahko o manjših spremembah osnutka sklepa Skupnega odbora dogovorijo brez dodatnega sklepa Sveta.
            
            
               Člen 2
            
            
               Akti Skupnega odbora se po sprejetju objavijo v Uradnem listu Evropske unije.
            
            
               Člen 3
            
            
               Ta sklep je naslovljen na Komisijo.
            
            
               V Bruslju,
            
         
         
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Na podlagi Resolucije Varnostnega sveta Združenih narodov št. 1244 z dne 10. junija 1999.
               
               
                  
                     (2)
                  
                        UL L 26, 31.1.2018, str. 1.
               
               
                  
                     (3)
                  
                        UL L 26, 31.1.2018, str. 1.
               
            
      
    ---documentbreak--- 
      
         
               EVROPSKA KOMISIJA
            Bruselj,5.4.2018
            COM(2018) 164 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru, ustanovljenem s Sporazumom o skupnem evropskem zračnem prostoru (ECAA)
            
               
         
         
            
               PRILOGA
            
            
               Sklep št. 1/2018 
            
            
               SKUPNEGA ODBORA ECAA 
            
            
               SKUPNI ODBOR ECAA JE –
            
            
               ob upoštevanju Večstranskega sporazuma med Evropsko skupnostjo in njenimi državami članicami, Republiko Albanijo, Bosno in Hercegovino, Republiko Črno goro, Republiko Islandijo, nekdanjo jugoslovansko republiko Makedonijo, Kraljevino Norveško, Republiko Srbijo in Začasno upravo misije Združenih narodov na Kosovu
                  1
                o vzpostavitvi skupnega evropskega zračnega prostora (v nadaljnjem besedilu: sporazum ECAA) ter zlasti člena 18 sporazuma ECAA –
            
            
               SPREJEL NASLEDNJI SKLEP:
            
            
            
               Edini člen
            
            
               Sprejme se poslovnik Skupnega odbora, ki je priložen temu sklepu.
            
            
               V Bruslju, dne ... 2018.
            
            
               Za Skupni odbor, Predsednik
            
            
                  
                     
                     
                     
            
            
                  
                     
                     
                     Carlos Bermejo Acosta
               
            
            
            
               PRILOGA
            
            
               POSLOVNIK SKUPNEGA ODBORA ECAA
            
            
            
               Člen 1
            
         
         
            
               Splošne določbe
            
            
               1. Skupni odbor ECAA se ustanovi v skladu s členom 18 Večstranskega sporazuma med Evropsko skupnostjo in njenimi državami članicami, Republiko Albanijo, Bosno in Hercegovino, Republiko Črno goro, Republiko Islandijo, nekdanjo jugoslovansko republiko Makedonijo, Kraljevino Norveško, Republiko Srbijo in Začasno upravo misije Združenih narodov na Kosovu
                  2
                o vzpostavitvi skupnega evropskega zračnega prostora (v nadaljnjem besedilu: sporazum ECAA).
            
            
               2. Odgovoren je za upravljanje sporazuma in zagotavlja njegovo pravilno izvajanje.
            
            
               3. Skupni odbor v skladu s členom 18(2) sestavljajo predstavniki pogodbenic.
            
            
               4. Skupni odbor v skladu s členom 18(3) odloča soglasno. Vendar se lahko pri nekaterih posebnih vprašanjih odloči za postopek glasovanja z večino.
            
            
            
               Člen 2
            
            
               Predsedovanje
            
            
            
               Skupnemu odboru izmenično predsedujeta partner ECAA ter Evropska unija in njene države članice. Pri predsedovanju Skupnemu odboru Evropsko unijo in njene države članice zastopa Evropska komisija. 
            
            
            
               Člen 3
            
            
               Sestanki
            
            
            
               1.
                     Skupni odbor se sestane vsaj enkrat letno in kadar to zahtevajo okoliščine, razen če se pogodbenice dogovorijo drugače. 
            
            
               2. Sestanek Skupnega odbora poteka na dan, za katerega se dogovorijo pogodbenice.
            
            
               3. Če se pogodbenice strinjajo, lahko sestanki Skupnega odbora potekajo prek dogovorjenih tehnoloških sredstev, kot je npr. videokonferenca.
            
            
            
               Člen 4
            
            
               Delegacije
            
         
         
            
            
               1.
                     Sekretariat Skupnega odbora pred vsakim sestankom pogodbenice obvesti o predvideni sestavi delegacij, ki se bodo udeležile sestanka.
            
            
               2.
                     Skupni odbor lahko na svoje sestanke povabi nečlane, da bi pridobil informacije o posebnih zadevah.
            
            
            
               Člen 5
            
            
               Sekretariat
            
            
            
               Uradnik Evropske komisije deluje kot sekretar Skupnega odbora.
            
            
            
               Člen 6
            
            
               Korespondenca
            
            
            
               Vsa korespondenca, namenjena predsedniku Skupnega odbora, in vsa predsednikova korespondenca se posreduje tudi sekretarju. Sekretar zagotovi, da se korespondenca pošlje pogodbenicam.
            
            
            
               Člen 7
            
            
               Zaupnost
            
            
            
               Razprave Skupnega odbora so zaupne. Kadar pogodbenica Skupnemu odboru predloži informacije, ki so označene kot zaupne, druge pogodbenice navedene informacije obravnavajo kot take.
            
            
            
               Člen 8
            
         
         
            
               Dnevni red sestankov
            
            
            
               1.
                     Sekretariat na podlagi predlogov pogodbenic pripravi začasni dnevni red vsakega sestanka Skupnega odbora. Dnevnemu redu se priloži ustrezna dokumentacija, nato pa se razpošlje najpozneje 21 koledarskih dni pred sestankom.
            
            
               2.
                     Začasni dnevni red se pošlje vsem pogodbenicam najpozneje 15 koledarskih dni pred sestankom.
            
            
            
               3.
                     Skupni odbor na začetku vsakega sestanka sprejme dnevni red. Če se pogodbenice strinjajo, se lahko dnevnemu redu doda katera koli točka, ki ni na začasnem dnevnem redu.
            
            
            
               4.
                     Predsednik lahko skrajša rok iz odstavka 1, da bi upošteval zahteve ali nujnost posamezne zadeve.
            
            
            
               Člen 9
            
            
               Zapisnik in operativni sklepi
            
            
            
               1.
                     Sekretar pripravi osnutek zapisnika vsakega sestanka Skupnega odbora. V njem navede sprejete odločitve in priporočila ter sklepe. 
            
            
            
               2.
                     Osnutek zapisnika se v enem mesecu po sestanku predloži Skupnemu odboru v potrditev s pisnim postopkom. Odbor lahko zapisnik sprejme tudi na naslednjem sestanku.
            
            
            
               3.
                     Zapisnik po potrditvi podpišeta predsednik in sekretar, nato pa se vsaki pogodbenici pošlje po en izvod.
            
            
            
               Člen 10
            
            
               Odločitve in priporočila
            
         
         
            
            
               1.
                     Skupni odbor sprejema odločitve in oblikuje priporočila soglasno. Vendar se za sprejetje odločitev in priporočil v smislu členov 16, 20 in 28(3) sporazuma ECAA zahteva navadna večina.
            
            
               2.
                     Šteje se, da je v Skupnem odboru dosežena sklepčnost le, če so zastopane štiri pogodbenice iz jugovzhodne Evrope in Evropska unija.
            
            
               3.
                     Skupni odbor lahko v obdobju med sestanki sprejema odločitve ali pripravlja priporočila s pisnim postopkom. Vendar lahko katera koli od pogodbenic zahteva, da se za razpravo o zadevi skliče Skupni odbor. Pogodbenica, ki predlaga uporabo pisnega postopka, osnutek akta predloži sekretarju, ki ga posreduje vsem pogodbenicam. Vsaka pogodbenica v 15 delovnih dneh po prejemu osnutka akta predsednika in sekretarja obvesti, ali sprejme osnutek, ali predlaga spremembe k osnutku, ali pa meni, da bi bilo treba sklicati Skupni odbor, da bi razpravljal o zadevi. Če je osnutek sprejet, predsednik dokončno oblikuje odločitev ali priporočilo v skladu z odstavkoma 5 in 6.
            
            
               4.
                     Če se pogodbenica vzdrži glasovanja, lahko Skupni odbor kljub temu ukrepa, če je dosežena sklepčnost v skladu z odstavkom 2 tega oddelka.
            
            
            
               5.
                     Odločitve in priporočila Skupnega odbora se naslovijo „odločitev“ ali „priporočilo“, naslovu pa sledi zaporedna številka, datum sprejetja in opis vsebine.
            
            
               6.
                     Odločitve in priporočila Skupnega odbora podpiše predsednik, sekretar pa jih overi.
            
            
               7.
                     Pogodbenice odločitve, ki jih sprejme Skupni odbor, objavijo v svojih uradnih publikacijah. Vsaka od pogodbenic lahko objavi kateri koli drug akt, ki ga je sprejel Skupni odbor. Vsem pogodbenicam se pošlje po en izvod odločitev in priporočil.
            
            
            
            
               Člen 11
            
            
               Jeziki
            
            
            
               1.
                     Uradni jeziki Skupnega odbora so uradni jeziki pogodbenic. Vendar si pogodbenice zaradi večje učinkovitosti prizadevajo, da na sestankih Skupnega odbora, v korespondenci in pri pripravi dokumentacije uporabljajo angleški jezik.
            
            
            
               2.
                     Odločitve in priporočila Skupnega odbora so napisani v angleškem jeziku.
            
            
            
               Člen 12
            
            
               Stroški
            
         
         
            
            
               1.
                     Vsaka pogodbenica krije svoje stroške, povezane z udeležbo na sestankih Skupnega odbora in delovnih skupin ali skupin strokovnjakov.
            
            
               2.
                     Skupni odbor se dogovori o razdelitvi stroškov, povezanih s službenimi potovanji strokovnjakov.
            
            
            
               Člen 13
            
            
               Spremembe poslovnika
            
            
            
               Ta poslovnik se lahko spremeni v skladu s členom 10.
            
            
            
               Člen 14
            
            
               Delovne skupine
            
            
            
               1.
                     O sestavi in delovanju delovnih skupin ali skupin strokovnjakov, ki se ustanovijo v skladu s členom 18(8) sporazuma, se smiselno dogovori v skladu s pravili, ki veljajo za Skupni odbor.
            
            
               2.
                     Delovne skupine ali skupine strokovnjakov delujejo pod vodstvom Skupnega odbora, ki mu poročajo po vsakem sestanku. Niso pooblaščene za sprejemanje odločitev, lahko pa oblikujejo priporočila za Skupni odbor.
            
            
               3.
                     Skupni odbor se lahko odloči za spremembo ali prenehanje mandata delovnih skupin ali skupin strokovnjakov. 
            
         
         
            
                  
                     (1)
                  
                        Na podlagi Resolucije Varnostnega sveta Združenih narodov št. 1244 z dne 10. junija 1999.
               
               
                  
                     (2)
                  
                        Na podlagi Resolucije Varnostnega sveta Združenih narodov št. 1244 z dne 10. junija 1999.